JY LEES NOU Grondregte: Vergoed eisers op konstruktiewe maniere
Oudit wys daar is vordering met grondhervorming
Deur Adv. Hein van der Walt
Uitgawe 17 November2017
Mnr. Johannes Möller, voormalige voorsitter van Agri SA, het reeds in 2015 na die algemeen bekende finansieringsprobleme van voorheen benadeelde mense verwys.
Dalk is die oplossing om grondeisers op ’n alternatiewe, konstruktiewe manier te vergoed en terselfdertyd eiendomsreg, grondpryse en die ekonomie te beskerm.
Ons moet kyk na die moontlikheid om volgens die waarde van die grond ’n verhandelbare instrument, ’n verband, ’n obligasie of ’n skuldbrief te formuleer om die bevoordeelde opsies te gee om grond, aandele in grond, plase of landboumaatskappye en selfs werktuie aan te koop.
Die uitbetalings kan ook gekoppel word aan ’n mentorskapprogram. ’n Aantreklike “voorafaanbod” van die obligasie kan aan mense wat in elk geval die kontant wil neem, dié opsie bied, wat ook van die rompslomp sal uitskakel.
’n Uitklaringsertifikaat wat sertifiseer dat die grondeise ten opsigte van ’n eiendom afgehandel is, sal die grondwaarde verhoog. Die boer kan dan onbelemmerd sy eiendom gebruik en geniet.
Adv. Hein van der Walt, Ruimsig
Meer oor: grond